REGLAMENT DE RÈGIM INTERN DE L'INSTITUT UNIVERSITARI DE MATERIALS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/458)
  + [Valencià](/va/acuerdo/458)






Selector de idioma

Leer

* [Español](/es/acuerdo/458)
* [Valencià](/va/acuerdo/458)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE L'INSTITUT UNIVERSITARI DE MATERIALS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE L'INSTITUT UNIVERSITARI DE MATERIALS DE LA UNIVERSITAT D'ALACANT

Data d'aprovació
:   30/11/2006

Data de publicació
:   05/12/2006

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=458.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/458)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/458)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE L'INSTITUT UNIVERSITARI DE MATERIALS DE LA UNIVERSITAT D'ALACANT&url=https://www.boua.ua.es/va/acuerdo/458)

**Títol:** REGLAMENT DE RÈGIM INTERN DE L'INSTITUT UNIVERSITARI DE MATERIALS DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 30 de novembre de 2006

REGLAMENT DE RÈGIM INTERN DE L'INSTITUT UNIVERSITARI DE MATERIALS DE LA UNIVERSITAT D'ALACANT  
    
 ÍNDEX  
    
 TÍTOL PRELIMINAR  
 Art. 1. Naturalesa  
 Art. 2. Competències  
 Art. 3. Composició  
 Art. 4. Procediment i condicions d'incorporació i baixa a l'Institut Universitari d'Investigació   
 TÍTOL I: ÒRGANS DE L'INSTITUT UNIVERSITARI D'INVESTIGACIÓ  
 Art. 5. Òrgans de l'Institut Universitari d'Investigació  
 CAPÍTOL I: ÒRGANS COL·LEGIATS  
 SECCIÓ 1a: CONSELL D'INSTITUT UNIVERSITARI D'INVESTIGACIÓ  
                         Art. 6. Competències  
                         Art. 7. Composició  
                         Art. 8. Convocatòria d'eleccions   
                         Art. 9. Comissió Electoral  
                         Art. 10. Procediment electoral  
 SECCIÓ 2a: COMISSIÓ PERMANENT DEL CONSELL D'INSTITUT UNIVERSITARI D'INVESTIGACIÓ  
                         Art. 11. Competències  
                         Art. 12. Composició  
                         SECCIÓ 3a: FUNCIONAMENT DELS ÒRGANS COL·LEGIATS  
 Art. 13. Règim de sessions del Consell d'Institut Universitari d'Investigació  
 Art. 14. Règim de sessions de la Comissió Permanent del Consell d'Institut Universitari d'Investigació  
                         Art. 15. Règim jurídic i funcionament dels òrgans col·legiats  
             CAPÍTOL II: ÒRGANS UNIPERSONALS  
 SECCIÓ 1a: DIRECTOR DE L'INSTITUT UNIVERSITARI D'INVESTIGACIÓ  
                         Art. 16. Competències   
                         Art. 17: Elecció   
                         Art. 18. Mandat, remoció, nomenament i cessament  
 SECCIÓ 2a: SECRETARI DE L'INSTITUT UNIVERSITARI D'INVESTIGACIÓ  
                         Art. 19. Nomenament, substitució i cessament  
                         Art. 20. Funcions  
             CAPÍTOL III: ÒRGANS INSTRUMENTALS  
 Art. 21. Procediment per a l'acceptació de nous grups d'investigació dins de l'Institut Universitari d'Investigació.  
 TÍTOL II: RÈGIM ECONÒMIC I FINANCER  
 Art. 22. Pla d'investigació i docència  
 Art. 23. Mitjans materials  
 Art. 24. Gestió pressupostària  
 TÍTOL III: REFORMA DEL REGLAMENT  
 Art. 25. Reforma del Reglament  
 DISPOSICIÓ ADDICIONAL  
 DISPOSICIONS TRANSITÒRIES  
 Primera. Mandat dels membres del Consell d'Institut Universitari d'Investigació  
 Segona. Mandat del director de l'Institut Universitari d'Investigació  
 DISPOSICIÓ DEROGATÒRIA  
 DISPOSICIÓ FINAL  
    
    
    
 TÍTOL PRELIMINAR  
 Article 1. Naturalesa  
 L'Institut Universitari d'Investigació de Materials de la Universitat d'Alacant és un centre d'investigació científica i tècnica dirigit a l'especialització teòrica i pràctica en el camp de la Ciència de Materials, i tindrà com a competències la planificació, promoció, realització i difusió d'activitats d'investigació en les matèries de Química, Física i Tecnologia de Materials, i també impulsar la formació de personal investigador en aquestes àrees.  
    
 Article 2. Competències  
 Corresponen a l'Institut Universitari d'Investigació les competències següents:  
 a-     Promoure, desenvolupar i avaluar els seus plans i programes d'investigació.  
 b-     Organitzar i desenvolupar programes i estudis de postgrau i especialització, amb l'informe previ dels departaments en els quals s'integren les àrees de coneixement implicades en els programes o estudis esmentats.  
 c-      Fomentar l'especialització i l’actualització científica i tècnica.  
 d-     Proporcionar assessorament científic, tècnic i artístic a persones físiques o entitats públiques o privades en l'àmbit de les seues competències.  
 e-     Cooperar amb els altres òrgans de la Universitat en la realització de les seues funcions.  
 f-       Promoure contractes amb persones, universitats o entitats públiques o privades per a la realització de treballs de caràcter científic, tècnic o artístic, i també per al desenvolupament dels ensenyaments d'especialització o activitats específiques de formació.  
 g-     Qualsevol altra comesa que li assignen les lleis, l'Estatut i els reglaments de la Universitat.   
    
 Article 3. Composició  
 Pertanyen a l'Institut Universitari d'Investigació:  
 a-     El personal docent i investigador doctor que hi estiga adscrit, autoritzat pels diferents departaments universitaris.  
 b-     El personal investigador en formació, tant becat com contractat, adscrit a l'Institut.  
 c-      Els investigadors propis contractats o assignats a l’Institut, d'acord amb les normes i els convenis reguladors.  
 d-     L'alumnat matriculat en els seus ensenyaments.  
 e-     El personal d'administració i serveis adscrit a l'Institut.  
    
 Article 4. Procediment i condicions d'incorporació i baixa a l'Institut Universitari d'Investigació.  
 La incorporació a l'Institut Universitari d'Investigació del personal docent i investigador doctor es farà a petició seua i avalat per dos investigadors que pertanguen a l'Institut Universitari de Materials. Haurà de comptar amb l'autorització del departament al qual estiga adscrit i, si escau, de l'institut universitari d'investigació al qual ja estiga incorporat.  
 A més, la incorporació haurà de ser aprovada pel Consell d'Institut Universitari d'Investigació i caldrà el vot favorable de la majoria absoluta dels membres que el componen. L'investigador s'incorporarà dins d'un grup d'investigació.  
 El personal docent i investigador podrà deixar de pertànyer a l'Institut per les causes següents i després de l'aprovació pel Consell de l'Institut.  
 a)     Per pròpia petició  
 b)     Per deixar de pertànyer a algun dels grups d'investigació components de l'Institut  
 La incorporació o baixa serà comunicada al vicerector amb competències en la matèria.  
    
  TÍTOL I: ÒRGANS DE L'INSTITUT UNIVERSITARI D'INVESTIGACIÓ  
    
 Article 5. Òrgans de l'Institut Universitari d'Investigació  
 El govern, la representació i l'administració de l'Institut s'articula a través dels òrgans següents:  
 a-     Col·legiats:   
 §        El Consell d'Institut Universitari d'Investigació  
 §        La Comissió Permanent del Consell d'Institut Universitari d'Investigació  
 b-     Unipersonals:  
 §        El director de l'Institut Universitari d'Investigació  
 §        El secretari de l'Institut Universitari d'Investigació  
    
 CAPÍTOL I: ÒRGANS COL·LEGIATS  
    
 SECCIÓ 1a: CONSELL D'INSTITUT UNIVERSITARI D'INVESTIGACIÓ  
    
 Article 6. Competències  
 Corresponen al Consell d'Institut Universitari d'Investigació les competències següents:  
 a-     Elaborar i aprovar la proposta de Reglament de règim intern, i també la seua modificació.  
 b-     Elegir i remoure, si escau, el seu director.  
 c-      Elegir i remoure, si escau, els representants de l'Institut en les diferents comissions de la Universitat.  
 d-     Participar en els procediments d'avaluació del personal docent i investigador.   
 e-     Participar en els procediments d'avaluació, certificació i acreditació de la Universitat que afecten les seues activitats.  
 f-       Aprovar la proposta de pressupost i la liquidació de comptes de l’Institut.  
 g-     Establir les necessitats de personal i materials necessàries per al desenvolupament de les activitats de l'Institut, i també gestionar els espais i mitjans materials de què dispose.  
 h-     Aprovar el pla d'investigació i docència i la memòria anual, abans de l'inici de cada curs acadèmic.  
 i-       Aprovar l'informe previ d'adscripció dels seus membres a altres instituts universitaris d'investigació, i també els informes sobre recepció de membres d'altres departaments o instituts.  
 j-       Proposar programes i estudis de postgrau i especialització en matèries pròpies de l'Institut o en col·laboració amb altres departaments, instituts universitaris d'investigació o altres centres.  
 k-      Conèixer, coordinar i difondre les activitats investigadores dels membres de l'Institut.  
 l-       Fixar els criteris per a avaluar i supervisar, si escau, l'activitat investigadora dels seus membres.  
 m-    Conèixer, mitjançant l'informe del director, l'estat d'execució del pressupost assignat pel Consell de Govern de la Universitat.  
 n-     Qualsevol altra competència que li atribuïsca la normativa vigent.  
    
 Article 7. Composició  
 1.      El Consell d'Institut Universitari d'Investigació, òrgan de govern de l'Institut, està integrat per:  
 a-     Tots els membres doctors adscrits.  
 b-     Un representant del personal d'administració i serveis destinat en el centre.  
 c-      Un representant del personal investigador en formació, tant becat com contractat, adscrit a l'Institut.  
 d-     Un representant de l'alumnat matriculat en els ensenyaments de postgrau que, si escau, impartisca l'Institut.  
 2.      La part electiva del Consell d'Institut es renovarà cada dos anys, a través d'eleccions convocades a aquest efecte pel director, d’acord amb els termes disposats en aquest Reglament i, en els aspectes no previstos, en la normativa pròpia de la Universitat que siga d'aplicació.  
    
 Article 8. Convocatòria d'eleccions  
 1.      L'elecció dels representants es farà per sufragi universal, lliure, igual, directe i secret, i es durà a terme necessàriament dins del període lectiu i sense que puga coincidir amb els terminis de convocatòria d'exàmens ordinaris.   
 El sufragi és un dret personal i indelegable, i no és admissible el vot per correu ni el vot anticipat.  
    
 2.      Cap persona podrà exercir el dret de sufragi actiu i passiu en més d'un cos electoral. Els electors que pertanguen a més d'un cos haurien de comunicar a la Comissió Electoral, en el termini establit, l'adscripció a aquell en el qual desitgen exercir el seu dret de sufragi. En cas contrari, la Comissió Electoral, d'ofici, adscriurà l'elector al cos menys nombrós d'entre els quals forme part.  
 3.      Les eleccions seran convocades un mes abans de l’acabament del mandat, en sessió del Consell d'Institut, durant la qual s'aprovarà el calendari electoral i es farà el sorteig dels membres de la Comissió Electoral.  
 4.      El calendari electoral inclourà, com a mínim, les dates i els terminis següents:  
 a-     Data d'exposició pública del cens electoral provisional.  
 b-     Termini de presentació de reclamacions contra el cens provisional.  
 c-      Data de publicació del cens definitiu.  
 d-     Termini de presentació de candidatures.  
 e-     Data de proclamació provisional de candidats.  
 f-       Termini de presentació de reclamacions contra l'acte de proclamació provisional de candidats.  
 g-     Data de proclamació definitiva de candidats.  
 h-     Data de la jornada de votació i horari.  
 i-       Data de proclamació provisional de candidats electes.  
 j-       Termini de presentació de reclamacions contra l'acte de la proclamació provisional de candidats electes.  
 k-      Data de proclamació definitiva de candidats electes.  
 5.      La convocatòria d'eleccions, juntament amb el calendari electoral, es farà pública en els taulers d'anuncis de l'Institut Universitari d'Investigació i, si escau, en la seua pàgina web, i serà remès al Consell d'Alumnes.  
    
 Article 9. Comissió Electoral  
 1.      La Comissió Electoral estarà formada per un professor doctor dels cossos docents universitaris, que exercirà de president, un membre del personal d'administració i serveis, que serà el secretari, i un estudiant, que actuarà com a vocal, tots ells adscrits a l'Institut.  
 Els membres de la Comissió Electoral, i també els seus suplents, seran designats per sorteig públic celebrat en el Consell d'Institut.   
 2.      Els membres de la Comissió Electoral són inelegibles, llevat de renúncia. En tal cas, seran substituïts pel membre suplent que corresponga.  
 Quan hi haja impossibilitat manifesta de substitució entre els integrants d'un determinat col·lectiu, el director de l'Institut Universitari d'Investigació podrà variar la composició de la Comissió Electoral i fer un nou sorteig per a designar els nous membres.  
 3.      Les competències de la Comissió Electoral són:  
 a-     Publicar el cens provisional d'electors.   
 b-     Resoldre, si escau, les reclamacions contra el cens provisional i aprovar el cens definitiu.  
 c-      Proclamar provisionalment les candidatures presentades, una vegada comprovades les causes d'inelegibilitat.  
 d-     Resoldre, si escau, les reclamacions contra la proclamació provisional de candidats i proclamar-los definitivament.  
 e-     Constituir-se en mesa electoral el dia fixat per a l'acte de la votació.   
 f-       Proclamar provisionalment els candidats electes.  
 g-     Resoldre, si escau, les reclamacions contra la proclamació provisional de candidats electes i proclamar-los definitivament.  
 h-     Interpretar i aplicar la normativa electoral, i qualsevol altra que se'n derive, que siga procedent per a l'adequat desenvolupament dels procediments electorals.  
 4.      La Comissió Electoral tindrà la seu en la Secretaria de l'Institut, on es remetran les consultes i reclamacions que s'hi dirigisquen.  
 5.      Els acords de la Comissió Electoral s'adoptaran per majoria simple. El quòrum necessari per a la constitució de la Comissió Electoral requerirà la presència, com a mínim, de dos dels seus membres.  
 6.      Els acords de la Comissió Electoral són recurribles en alçada davant el rector de la Universitat d'Alacant.  
 7.      Una vegada acabat el procés electoral, la Comissió Electoral remetrà a la secretaria de l'Institut tota la documentació derivada per a l'arxiu i custòdia.  
    
 Article 10. Procediment electoral  
 1.      Els membres de la Comissió Electoral, titulars i suplents, es reuniran abans de l'inici de la votació a fi de constituir-se en mesa electoral. Els suplents substituiran els titulars respectius en cas d'absència d'aquests.  
 Si per incompareixença d'alguns dels membres de la mesa electoral no fóra possible la constitució d'aquesta, els que es troben presents podran designar lliurement les persones més idònies i sempre que fóra possible dins del mateix col·lectiu per a garantir el bon desenvolupament de l'elecció, o encomanar aquesta designació al director de l'Institut.  
    
 2.      Quan el nombre de representants que s'ha d'elegir siga igual o superior al d'electors, els integrants del col·lectiu en el qual es donen aquestes circumstàncies seran proclamats, per la Comissió Electoral, membres del Consell d'Institut.  
 3.      Quan el nombre de candidatures presentades siga igual o inferior al nombre de representants que s'ha d'elegir, no caldrà fer la votació, i resultaran proclamats com a membres del Consell d'Institut aquests candidats.  
 4.      Quan dos o més candidats obtingueren el mateix nombre de vots, es donarà preferència per a proclamar-lo com a membre del Consell d'Institut Universitari d'Investigació al candidat que estiga més temps vinculat a la Universitat d'Alacant en el cos electoral pel qual ha presentat la candidatura. En el cas de l'alumnat, serà elegit el de més edat.  
    
 SECCIÓ 2a: COMISSIÓ PERMANENT DEL CONSELL D'INSTITUT UNIVERSITARI D'INVESTIGACIÓ  
    
 Article 11. Competències  
 Les competències de la Comissió Permanent seran aquelles que li delegue el Consell d'Institut Universitari d'Investigació. No seran delegables les establides en els apartats a), b), c), f) i j) de l'article 6 d'aquest Reglament.  
    
 Article 12. Composició  
 La Comissió Permanent del Consell d'Institut Universitari d'Investigació estarà formada per:  
 §        El director de l'Institut Universitari d'Investigació  
 §        El secretari de l'Institut Universitari d'Investigació  
 §        Un representant doctor per cada grup d'investigació  
 §        El representant del personal investigador en formació, tant becat com contractat, adscrit a l'Institut  
 §        El representant del personal d'administració i serveis  
 §        El representant dels alumnes, si escau  
    
 SECCIÓ 3a: FUNCIONAMENT DELS ÒRGANS COL·LEGIATS  
    
 Article 13. Règim de sessions del Consell d'Institut Universitari d'Investigació  
 El Consell d'Institut es reunirà:  
 a-     En sessió ordinària, com a mínim dues vegades al semestre.  
 b-     En sessió extraordinària sempre que siga convocat pel director, a iniciativa pròpia o quan ho sol·liciten, com a mínim, una cinquena part dels seus membres.  
 El director de l'Institut presidirà les sessions, i actuarà com a secretari el de l'Institut.  
    
 Article 14. Règim de sessions de la Comissió Permanent del Consell d'Institut Universitari d'Investigació  
 La Comissió Permanent del Consell d'Institut es reunirà tantes vegades com siga necessari, a instància del director o quan ho sol·liciten, almenys, una cinquena part dels seus membres.  
 Presidirà les sessions el director de l'Institut, actuant com a secretari el de l'Institut.  
    
 Article 15. Règim jurídic i funcionament dels òrgans col·legiats  
 1.      La convocatòria dels òrgans col·legiats, que es comunicarà preferentment per correu electrònic, correspondrà al seu president i haurà de notificar-se assegurant-ne la recepció pels seus membres amb una antelació mínima de quaranta-vuit hores, llevat dels casos d'urgència.  
 La convocatòria haurà de contenir l'ordre del dia de la sessió, i la informació sobre els temes objecte d'aquesta estarà a disposició dels membres en igual termini.  
 L'ordre del dia serà fixat pel president, tenint en compte, si escau, les peticions dels altres membres formulades amb l'antelació suficient.  
 El president inclourà obligatòriament en l'ordre del dia els temes que se li hagen presentat per escrit, amb suficient antelació, per un mínim d'un deu per cent dels membres de l'òrgan.  
 2.      Excepte disposició contrària d'aquest Reglament, el quòrum per a la vàlida constitució de l'òrgan col·legiat a l'efecte de celebrar sessions, deliberacions i presa d'acords requerirà la presència del president i del secretari o, si escau, de les persones que els substituïsquen, i de la meitat com a mínim de la resta de components, en primera convocatòria.  
 Si no hi haguera quòrum, l'òrgan col·legiat es constituirà en segona convocatòria mitja hora després de l'assenyalada per a la primera. A l'efecte de l'apartat anterior, serà suficient amb la presència del president i del secretari, o dels seus substituts, i l'assistència de la tercera part dels membres de l'òrgan.  
 3.      Els acords seran adoptats per la majoria simple dels assistents a la sessió, llevat dels casos en què la normativa vigent preveja una altra majoria.   
 A excepció d’una previsió expressa en contra en la normativa vigent, les referències al règim d'acords es computaran tenint en compte el nombre de membres que en cada moment componguen l'òrgan.  
 No podrà ser objecte de deliberació o acord cap assumpte que no conste l'ordre del dia de la sessió, llevat que es troben presentes tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.  
 4.      Els membres de l'òrgan col·legiat podran fer constar en acta el seu vot contrari a l'acord adoptat, la seua abstenció o el sentit del seu vot favorable, i els motius que el justifiquen. Podran així mateix sol·licitar la transcripció íntegra de la seua intervenció o proposta, sempre que s'aporte en l'acte o en el termini que assenyale el president el text que es corresponga fidelment amb aquesta, i es farà constar en acta o s’hi adjuntarà una còpia.  
 Els membres que discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.  
 Les votacions seran a mà alçada. No obstant això, la votació serà secreta quan es tracte d'elecció de persones o quan així ho sol·liciten una cinquena part, com a mínim, dels assistents.  
 5.      Llevat de disposició en contra en la normativa vigent, qualsevol membre podrà delegar el seu dret en un altre membre de l’Institut.  
 La delegació haurà de constar per escrit i s’haurà de notificar al president de l'òrgan en el moment de la constitució de la sessió.  
 A l'efecte d'establir el quòrum per a la vàlida constitució de l'òrgan, i també les majories per a l'adopció d'acords, es considerarà present el membre que haja exercit la delegació, i s'atorgarà eficàcia al vot que emeta per ell, si escau, el membre delegat.  
    
 CAPÍTOL II: ÒRGANS UNIPERSONALS  
    
 SECCIÓ 1a: DIRECTOR DE L'INSTITUT UNIVERSITARI D'INVESTIGACIÓ  
    
 Article 16. Competències  
 1.      Corresponen al director de l'Institut Universitari d'Investigació les competències següents:  
 a-     Representar l'Institut, dirigir-lo i coordinar-ne la gestió ordinària.   
 b-     Convocar i presidir les reunions del Consell d'Institut i de la Comissió Permanent, assegurant el compliment de les lleis i d'aquest Reglament, dirigir i moderar les deliberacions, i també suspendre-les quan aprecie que hi concorre causa justificada.  
 c-      Executar els acords adoptats pel Consell d'Institut.  
 d-     Informar al Consell d'Institut dels acords adoptats i actuacions seguides per la Comissió Permanent.  
 e-     Supervisar l'execució dels plans d'activitats que ha de desenvolupar l'Institut i elaborar-ne la memòria anual.  
 f-       Vetlar pel compliment de la dedicació del personal docent i investigador.  
 g-     Dirigir l'activitat del personal d'administració i serveis adscrit a l'Institut.  
 h-     Proposar al rector el nomenament del secretari.  
 i-       Informar al Consell d'Institut, com a mínim semestralment, de l'estat d'execució del pressupost assignat pel Consell de Govern de la Universitat d'Alacant.  
 j-       Qualsevol altra funció que li atribuïsca aquest Reglament, la legislació vigent i l'Estatut de la Universitat d'Alacant, i també les que li puga delegar el Consell d'Institut.  
 2.      En cas de vacant, absència, malaltia o altra causa legal, les funcions del director seran assumides pel secretari.  
    
 Article 17. Elecció           
 1.      El Consell d'Institut elegirà el director entre els professors i investigadors doctors membres de l'Institut Universitari d'Investigació, amb dos trams, com a mínim, d'investigació reconeguts.  
 2.      L'elecció de director d'Institut serà per votació nominal i secreta. El vot serà personal i indelegable, i no s'admetrà el vot anticipat.  
 3.      Amb una antelació mínima d'un mes que concloga el període de mandat ordinari, se celebrarà una sessió del Consell d'Institut Universitari d'Investigació en la qual es convocaran les eleccions, i es determinarà la data i l'horari de la sessió de Consell d'Institut en què s'haja de votar, i que serà convocada amb aquesta finalitat exclusivament.  
 4.      En la sessió del Consell d'Institut en què haja de fer-se l'elecció, amb caràcter previ a l'inici, es farà el sorteig públic de la mesa electoral entre els membres presents del Consell. No podran formar-ne part els candidats.   
 La mesa electoral estarà formada per tres membres, i es procurarà que s'hi troben representats els col·lectius de professors, alumnat i personal d'administració i serveis.  
 La mesa electoral resoldrà totes les reclamacions que puguera haver-hi en la votació, escrutini i proclamació del candidat electe i adoptarà les mesures necessàries per a garantir el secret de la votació.  
 Actuarà de president d'aquesta sessió del Consell d'Institut Universitari d'Investigació el personal docent i investigador de la mesa electoral. En cas que la mesa estiga integrada per més d'un membre d'aquest col·lectiu, la presidència correspondrà al de més antiguitat en la Universitat d'Alacant.  
 5.      Una vegada conclosa la votació, la mesa electoral farà, en la mateixa sessió del Consell, l'escrutini, que tindrà caràcter públic.  
 6.      Resultarà elegit el candidat que obtinga més nombre de vots. Els casos d'empat es resoldran a favor del candidat de major categoria en els cossos docents universitaris i, si persisteix la igualtat, a favor del de més antiguitat en la Universitat d'Alacant en el cos corresponent.  
 7.      Si no s'hi presentara cap candidat, el director cessant o qui n'exercisca les funcions continuarà exercint-les. En aquest cas, es farà una nova convocatòria per a l'elecció de director en el termini màxim d'un mes.  
    
 Article 18. Mandat, remoció, nomenament i cessament  
 1.      El mandat del director serà de dos anys, i serà possible la reelecció una sola vegada.  
 2.      El director de l'Institut podrà ser remogut pel Consell d'Institut. La moció de censura haurà de ser presentada, com a mínim, per una cinquena part dels membres del Consell. Per a aprovar-la caldrà el vot favorable de la majoria absoluta dels membres que el componen.  
 En aquests casos s'aplicaran les previsions de l'article 85 de l'Estatut de la Universitat d'Alacant.  
 3.      El nomenament i el cessament del director, d'acord amb les propostes del Consell d'Institut, corresponen al rector.  
    
 SECCIÓ 2a: SECRETARI DE L'INSTITUT UNIVERSITARI D'INVESTIGACIÓ  
    
    
 Article 19. Nomenament, substitució i cessament  
    
 1.      El secretari serà nomenat pel rector, a proposta del director de l'Institut, entre els doctors a temps complet, membres de l'Institut Universitari d'Investigació.  
 2.      En cas de vacant, absència o malaltia, el secretari serà substituït pel personal docent i investigador doctor de menys edat del Consell de l'Institut.  
 3.      El secretari cessarà en el seu càrrec a petició pròpia, a proposta del director o quan concloga el mandat d'aquest. En aquest últim supòsit, continuarà en el càrrec interinament mentre no es produïsca el nomenament d’un nou director.  
    
 Article 20. Funcions  
    
 Correspon al secretari l'elaboració i custòdia de les actes i documents oficials de l'Institut, la col·laboració en la coordinació de la seua gestió, donar fe dels acords del Consell i, si escau, de la Comissió Permanent, i totes les funcions que puga encomanar-li el director.  
    
 CAPÍTOL III: ÒRGANS INSTRUMENTALS  
 Article 21. Procediment per a l'acceptació de nous grups d'investigació dins de l'Institut Universitari d'Investigació.  
    
 Per a complir millor les comeses de l'institut descrites en l'article 2, l’Institut s'organitzarà en grups d'investigació. Aquests grups d'investigació són els que van participar en la proposta de creació d'Institut Universitari de Materials.   
    
 L'acceptació de nous grups d'investigació dins de l'Institut haurà de ser aprovada pel Consell de l'Institut Universitari i requerirà el vot favorable de 2/3 dels membres que el componen.  
    
 TÍTOL II: RÈGIM ECONÒMIC I FINANCER   
    
 Article 22. Pla d'investigació i docència  
    
 L'Institut Universitari d'Investigació elaborarà anualment un pla d'investigació i docència que, proposat pel seu Consell, s'elevarà al Consell de Govern de la Universitat perquè l'aprove.  
    
 Article 23. Mitjans materials  
    
 1.      El pressupost propi de l'Institut serà assignat directament pel Consell de Govern i serà gestionat d'acord amb el que preveu el títol V de l'Estatut de la Universitat d'Alacant, i també en la normativa de gestió pressupostària pròpia de la Universitat.  
 2.      En aquest pressupost es consignaran, a més dels ingressos directes de la Universitat, els que procedisquen de contractes, subvencions o altres ingressos específics dels docents i investigadors de l'Institut, en els termes que establisca la Universitat.  
 3.      La distribució dels espais i mitjans materials de què dispose, si escau, l'Institut entre els seus membres haurà de fer-se atenent la seua respectiva activitat docent i investigadora.  
    
 Article 24. Gestió pressupostària  
    
 1.      Correspon al Consell d'Institut aprovar la distribució de la proposta del pressupost de l'Institut, i també la liquidació dels seus comptes.  
 2.      El pressupost serà gestionat d'acord amb el que preveu l'Estatut de la Universitat d'Alacant, i també en la normativa de gestió pressupostària pròpia de la Universitat.  
 3.      El director d'Institut informarà, com a mínim semestralment, al Consell d'Institut de l'estat d'execució del pressupost de l'Institut.   
    
    
 TÍTOL III: REFORMA DEL REGLAMENT  
    
 Article 25. Reforma del Reglament  
    
 1.      Aquest Reglament podrà reformar-se a proposta del director de l'Institut o d'un terç dels membres del Consell d'Institut.  
 2.      L'aprovació de la proposta de reforma del Reglament requerirà un quòrum qualificat de la majoria absoluta dels membres del Consell d'Institut.  
 3.      Una vegada aprovada, la proposta de reforma del Reglament serà elevada al Consell de Govern.  
    
    
 DISPOSICIÓ ADDICIONAL  
 Totes les denominacions contingudes en aquest Reglament d'òrgans unipersonals de govern, representació, càrrecs i membres de la comunitat universitària, i també qualsevol altra denominació que es facen en gènere masculí o femení s'entendran fetes i s'utilitzaran indistintament en qualsevol dels gèneres, segons el sexe del titular que els ocupe o de la persona a la qual faça referència.  
    
 DISPOSICIONS TRANSITÒRIES  
    
 Primera. Mandat dels membres del Consell d'Institut Universitari d'Investigació  
    
 Els membres del Consell d'Institut elegits d'acord amb el Reglament electoral per a la primera elecció de consells de departaments, instituts universitaris d'investigació i els seus directors, aprovat pel Consell de Govern de la Universitat d'Alacant de 18/11/2004, continuaran exercint el càrrec fins al compliment del seu mandat.  
    
 Segona. Mandat del director de l'Institut Universitari d'Investigació  
    
 El director de l'Institut elegit d'acord amb el procediment indicat en la disposició transitòria primera continuarà en l'exercici del càrrec fins al compliment del mandat previst en aquest Reglament.  
    
    
    
    
 DISPOSICIÓ DEROGATÒRIA  
    
 Queda derogat el Reglament de règim intern de l'Institut Universitari de Materials, aprovat per acord del Consell de Govern de data 26 de novembre de 2002.  
    
 DISPOSICIÓ FINAL  
    
 Aquest Reglament entrarà en vigor l'endemà de la publicació en el Butlletí Oficial de la Universitat d'Alacant, després de ser aprovat pel Consell de Govern.





[Carretera Sant Vicent del Raspeig s/n  
03654 Sant Vicent del Raspeig - Alacant  
 Tel. 94 820 7249 - Fax 10 288 7807](https://www.google.es/maps/@33.175036,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12206&trk=tyah&trkInfo=tarId%7S7785081947805%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)